### Resume

Udvalget orienteres kort om de stigende energiprisers betydning for driften.

### Sagsfremstilling

Gennem 2022 er energipriserne steget markant.

Nedenstående skema udarbejdet i september viser udviklingen de seneste år. Forbruget vedrører hele Vejle Kommune.

![](data:image/png;base64...)

Figur 1: Energiforbrug i 2019 og prisudvikling. Priserne er inkl. afgifter, tariffer men ex. moms.

Fra 2023 stiger elprisen i Vejle Kommune væsentligt. I stedet for en fastpris el-aftale, skiftes til en ny elprisaftale, som følger markedsprisen.

På nuværende tidspunkt er det svært at sige præcist, hvad prisen på el bliver. [adresse] centrale udbudsafdeling har for nylig meldt ud, at man skal forvente en gennemsnitlig pris på 2,77 kr/kWh eksklusiv afgifter i 2023. Inkl. afgifter (men ex moms ) svarer det ca. til 3,45 kr.

Det betyder, at driftsudgifterne vokser, hvilket kan udhule eksisterende budgetter.

Forvaltningen følger udviklingen tæt, bl.a. gennem et skærpet fokus herpå i budgetopfølgninger.

En vurdering af de faktiske konsekvenser for 2023 vil i øjeblikket være forbundet med stor usikkerhed. Trods det - er der en forventning om at merudgiften for energi i Teknisk Udvalg i 2023 i forhold til 2021 vil ligge omkring 7 mio. kr. eksklusiv kollektiv trafik. Udfordringen ligger primært på gadelys, men også i P-huse, signalanlæg og på Materielgården bruges der en del energi.

For kollektiv trafik udgør de nuværende høje elpriser den primære årsag til, at der i 2023 og frem forventes en årlig udfordring på 8-12 mio. kr. Udfordringen er forøget ift. udmeldingen i slutningen af oktober (udfordring på 7-10 mio. kr.), hvor der ellers blev afsat 3,5 mio. kr. til kollektiv trafik i 2023. Den store opskrivning skyldes, at elindekset, som kollektiv trafik afregnes efter, fortsætter op, Dette kombineres med, at Sydtrafik ser mere negativt på indtægtspotentialet i 2023.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Udsat.